| Pimpín |
| --- |
| Fringilla coelebs, Fringilla coelebs short.ogg Pío dun macho (axuda ·  info) |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Fringillidae |
| Xénero: | ***Fringilla*** |
| Especie: | ***F. coelebs*** |

 |
| Nome binomial |
| ***Fringilla coelebs***Linnaeus, 1758 |

O **pimpín común** (*Fringilla coelebs*) é un paxaro pequeno da familia *Fringillidae*.

Descrición
----------

Os machos teñen a parte superior da cabeza e a caluga de cor gris azulada e a parte inferior do corpo castaña avermellada. A parte superior do corpo das femias é castaña averdesada, e a parte inferior castaña agrisada. Ámbolos dous sexos teñen dúas bandas brancas moi rechamantes nas ás e a raíz da cola de cor averdesada. Miden de 14 a18 cm. e pesan uns 20 gramos.

Distribución e hábitat
----------------------

Áchanse en Europa, norte de África e leste de Asia. Tamén en Madeira (só a forma da subespecie autóctona do Pimpín de Madeira) e nas illas Canarias. En Tenerife e Gran Canaria coexisten coa especie endémica irmá, o pimpín azul (*Fringilla teydeaaber*). Algúns individuos son vistos ocasionalmente no leste de Norteamérica, aínda que nalgúns casos trátase de exemplares de gaiola fuxidos. 
Viven en bosques, parques, xardíns e terras de cultivo ata os 1.500 metros de altitude.

Conduta
-------

Non é unha ave migratoria nas zonas temperadas da súa distribución, pero deixa as máis frías no inverno. Fora da época reprodutora forman bandos, ás veces mesturados coa especie *Fringilla montifringilla*.

Comen principalmente sementes, aínda que as crías son alimentadas con abundancia de insectos e larvas. Os adultos inclúen tamén na alimentación artrópodos e bagas.

O canto é potente. Os machos teñen dous ou tres tipos diferentes de cantos, e hai "dialectos" rexionais. A adquisición do canto polos pimpíns novos foi obxecto dun influente estudo polo etólogo británico William Homan Thorpe. Thorpe determinou que se os pimpíns non son expostos ó canto dun macho adulto durante un período crítico despois da incubación, serán incapaces de aprender a cantar ben máis tarde.1 O estudo demostra tamén que a castración dun macho adulto provoca a perda do canto e que este se pode inducir utilizando inxeccións de testosterona. (Thorpe 1958).
Buchfinkenruf.ogg Canto do pimpín (axuda ·  info)

Reprodución
-----------

Femia de pimpín

|  |
| --- |
| *Pin, pin, por ahí non os*
 *vin.*
*Chas, chas, por ahí ben*
 *vas*.—Popular |

Os machos marcan nos primeiros meses do ano un territorio de cría co seu canto. O niño, de paredes grosas, e construído con raíces, anacos de cortizo, musgo, liques e outros materiais de orixe vexetal. Cóbreno interiormente con pelos e plumas. Sitúano en xeral a unha altura de entre 2 e 10 metros do chan, na galla dunha árbore ou arbusto e ben disimulado con liques e musgo. As femias fan dúas postas no ano, poñendo en cada unha entre catro e seis ovos de cir castaña clara ou branca azulada con manchas e raias castañas de diversos tons. A incubación dura 13 ou 14 días. Os polos son alimentados polos dous adultos da parella e deixan o niño nunhas dúas semanas.

Galería de imaxes
-----------------

* FemiaFemia
* MachoMacho
* Pimpin de MadeiraPimpin de Madeira
* MachoMacho
* Fringilla coelebs*Fringilla coelebs*

Notas
-----

1. ↑  Penas Patiño, Xosé M.; Pedreira López, Carlos (1980). *Guía das aves de Galicia. Ficha do pimpín común*. Ilustrado por Calros Silvar. Vigo: Editorial Galaxia. p. 83. ISBN 84-7154-379-6.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Pimpín común*** |

### Bibliografía

* Thorpe, W. (1958). *The learning of song patterns by birds, with special reference to the song of the Chaffinch, "Fringilla coelebs".* Ibis 100:535-570.

### Ligazóns externas

* Ficha sobre a especie en España
* Información sobre o Pimpín (Alemán)
* Vídeos en Internet Bird Collection (inglés)
* Arquivado 14 de abril de 2008 en Wayback Machine. O pimpín na lista da IUCN. Xustificación da súa clasificación como especie non ameazada (Inglés)
* Canto do pimpín en:
	+ 
	+ 
	+

|  |  |
| --- | --- |
| Control de autoridades | 
* Wd: Q25383
* BRE: 1997187
* EBID: ID
* GND: 4008618-5
* LCCN: sh85022313

 |

|  |  |
| --- | --- |
| Identificadores taxonómicos | 
* ADW: Fringilla\_coelebs
* Avibase: 37F522810CADE42A
* BioLib: 8999
* BirdLife: 22720030
* Dyntaxa: 103040
* eBird: comcha
* EPPO: FRINCO
* FE: 97456
* FE-New: ID
* Fossilworks: 368987
* GBIF: 2494422
* iNaturalist: 10070
* IRMNG: 10197211
* ITIS: 179168
* IUCN: 22720030
* NBN: NHMSYS0000530367
* NCBI: 37598
* Soortenregister: 139562
* TAXREF: 4564
* WoRMS: 558558
* Xeno-canto: Fringilla-coelebs

 |

|  |  |
| --- | --- |
| Identificadores | 
* UMLS: C0326963

 |